Cei 2 GB de informații din care Libertatea a început să publice de câteva zile, proveniți din interiorul firmei de generice KRKA, au stârnit reacții imediate. Nu doar că Ministerul Sănătății a anunțat că va face o anchetă, dar și marile companii de medicamente, suspectate că folosesc tactici similare, sunt extrem de preocupate.

„Mai multe companii Big Pharma sunt foarte îngrijorate”, au spus pentru Libertatea surse din piață.

Telefoanele s-au înroșit între oamenii KRKA și colegii lor de la alte companii. Surse din piața medicamentelor:

Teama tuturor celor din industria pharma este aceea că o eventuală investigație nu se va opri la KRKA, „pentru că mulți dintre oamenii care apar în acele documente s-au transferat în alte companii și, dacă vor face mărturisiri sau vor fi luați la întrebări, investigațiile s-ar putea extinde”, au spus reprezentanți ai companiei slovene pentru Libertatea.

Atmosfera de la conferința semestrială KRKA, care are loc la Sovata în aceste zile, este descrisă ca tensionată de către angajați. Ei au văzut cum în comunicatele către Libertatea, dar și către presa slovenă, conducerea companiei a început să dea vina pe „corupția angajaților din România”.

Primul dintre acești angajați, chiar directorul KRKA România, Amelia Tătaru, „nu a ieșit aproape deloc din cameră, nici măcar la masă cu colegii”, povestesc cei de la conferință.

În calitate de CEO, Amelia Tătaru a semnat toate documentele, inclusiv fiecare contract cu medicii, care erau paravanul mitei.

„Medicii nu ne mai primesc, de teama consecințelor”, spun reprezentanții KRKA. Doctorii sunt extrem de supărați și de speriați că aceste documente au ieșit la iveală, pentru că ei sunt parte în înțelegerea mascată de sponsorizare, sau participau la conferințe, sau primeau contracte de speakeri.

Citeşte şi:

Ancheta Libertatea despre medicii plătiți de KRKA, preluată în presa slovenă: „Jurnaliștii români de investigație au arătat un amplu sistem de luare a mitei”

DOCUMENTE INTERNE. O mare companie pharma din România, KRKA, mituiește de peste 10 ani medicii și are rubrică de „Amortizare” în excel-ul șpăgii!

În urma dezvăluirilor Libertatea privind mituirea medicilor, angajații KRKA au primit interdicție să discute cu presa

PARTENERI - GSP.RO Uluitor cum a vorbit Anamaria Prodan despre primul ei soț, Tiberiu Dumitrescu: „E sufletul meu şi ..."

PARTENERI - PLAYTECH Șerban Huidu, eșec total în instanță. Judecătorii au luat decizia total neașteptată

HOROSCOP Horoscop 19 septembrie 2020. Scorpionii sunt iritați discuțiile fără finalitate sau cele care îi limitează

Telekomsport Ofertă FABULOASĂ pentru Gheorghe Hagi. "Regele" dă marea lovitură şi semnează cu un club din Europa League: "E buget de 22 de milioane de euro"